Amerika Ovozi muxbiri Alisher Soipov O'shda otib o'ldirilgan
Alisher noma'lum kishilar tomonidan o'qqa olingan. Jurnalist o'zining o'tkir maqolalari va siyosiy-iqtisodiy mavzudagi izchil tahliliy
"Amerika ovozi"ning Qirg’izistondagi muxbiri Alisher Soipov bugun O'shda otib o’ldirilgan. Qotil qochishga ulgurgan. Noma'lum kishilar tomonidan amalga oshirilgan hujum paytida Alisher bilan birga Qirg’iziston prezidenti devoni qoshidagi Strategik tadqiqotlar instituti xodimi Iqbol Mirsaitov bo’lgan. Unga zarar yetmagan. Hozirda ichki ishlar boshqarmasi tomonidan so'roq qilinmoqda. Alisher "Amerika Ovozi"ga 2001 yildan beri ishlab kelar edi. O'zbek xizmatining butun Markaziy Osiyo bo'yicha yetakchi muxbiri edi. ,- deydi Jeyms Glassman "Amerika Ovozi" va u kabi AQSh Kongressi tomonidan moliyalanuvchi radio va televideniyelar boshqaruv kengashi raisi. Alisher siyosiy maydondagi muhim o'zgarish va jarayonlar, inson huquqlari, korrupsiya va yulg'ichlik, saylovlar va saylovoldi kayfiyati hamda iqtisodiy muammolarni keng yoritib kelgan. deydi Den Ostin "Amerika Ovozi" direktori. "Tashkilotimiz Alisher Soipovning dahshatli o'limidan chuqur qayg'uda. Ammo Qirg'iziston va butun Markaziy Osiyodagi muhim o'zgarishlarni yoritishda davom etamiz". Alisher o'zining dangal va xolis savollari, faolligi bilan va doimo yangilik izlovchi jurnalist sifatida tanilgan. Alisher Markaziy Osiyodagi boshqa mustaqil jurnalistlar singari doimiy tazyiq ostida ekanini yashirmas edi. Siyosiy doiralar vakillari va xavfsizlik xizmati xodimlari tomonidan kuzatilayotganini bildirib kelar edi. Alisher "Amerika Ovozi" dan tashqari "Ferghana.Ru" axborot va tahlil sahifasi bilan ham ishlardi. Shuningdek, "Valley Media Group" degan informatsion tshkilot rahbari edi. Alisher o'zbek tilidagi "" gazetasiga ham asos solgan.